ΓΡΑΠΤΗ ΕΡΩΤΗΣΗ E-2179/00

υποβολή: Jaime Valdivielso de Cu (PPE-DE) προς την Επιτροπή

(7 Ιουλίου 2000)

Θέμα: Απασχόληση

Δημοσιεύτηκε πρόσφατα μελέτη που εκπόνησαν οι οίκοι συμβούλων Datamonitor και Microsoft στην οποίαποστηρίζεται ότι η Ευρώπη θα απολέσει κατά τα προσεχή τρία έτη 380 000 εκατ. ευρώ λόγω της ανυπαρξίας προσωπικού κατάλληλα προετοιμασμένου για τις τεχνολογίες της πληροφορίας.

Τι ειδικά μέτρα προβλέπει η Επιτροπή για να ικανοποιήσει την προσφορά εργασίας στη φωλεά αυτή, λαμβάνονταςπόψη το μέγεθος του προβλήματος ανεργίας στην Ευρώπη;

Απάντηση της κας Διαμαντοπούλου εξ ονόματος της Επιτροπής

(18 Σεπτεμβρίου 2000)

Η Επιτροπή έχει επίγνωση του προβλήματος που προκαλεί στην ευρωπαϊκή οικονομία η έλλειψη επαγγελματικών προσόντων. Μολονότι την πρωταρχική ευθύνη για την ικανοποίηση της ζήτησης εργατικού δυναμικού φέρουν τα κράτη μέλη και οι κοινωνικοί εταίροι, η Ευρωπαϊκή Επιτροπή διαδραματίζει συντονιστικό ρόλο στο πλαίσιο της ευρωπαϊκής διαδικασίας για την απασχόληση. Η Επιτροπή συντονίζει επίσης τις εργασίας της ομάδαςψηλού επιπέδου για την απασχόληση και την κοινωνική διάσταση της κοινωνίας της πληροφορίας (ESDIS), που απαρτίζεται από εκπροσώπους των κρατών μελών.

Η ανακοίνωση της Επιτροπής Στρατηγικές για τις θέσεις εργασίας στην κοινωνία της πληροφορίας(1), που εκπονήθηκε σε συνεργασία με την ESDIS καιποβλήθηκε στο Ευρωπαϊκό Συμβούλιο στη Λισαβόνα, αναγνωρίζει την έλλειψη ειδικών στην κοινωνία της πληροφορίας και παρουσιάζει σειρά συστάσεων προς τα κράτη μέλη, τους κοινωνικούς εταίρους και τις βιομηχανίες της κοινωνίας της πληροφορίας προκειμένου να παραχθούν οι απαιτούμενες στον εν λόγω κλάδο δεξιότητες.

Στο πλαίσιο του προσχεδίου δράσης της Επιτροπής e Europe 2002 κοινωνία πληροφοριών για όλους(2) που ενέκρινε το Ευρωπαϊκό Συμβούλιο στη Φέιρα, ένα ειδικό κεφάλαιο με τίτλο Η εργασία στην οικονομία της γνώσης που βασίζεται στην ανακοίνωση της Επιτροπής(3) προσδιορίζει τις τρεις βασικές προκλήσεις που αντιμετωπίζει η Κοινότητα: ικανοποίηση της ζήτησης επαγγελματιών ειδικευμένων στις τεχνολογίες της πληροφορίας μέσω της εκπαίδευσης και της κατάρτισης" αύξηση των ποσοστών απασχόλησης και εκσυγχρονισμός της οργάνωσης της εργασίας.

Στο προσχέδιο δράσης καθορίζονται έξι ενέργειες με προθεσμίες που εκτείνονται από τα τέλη του 2000 ως τα τέλη 2002 η πρόοδος των οποίων θα αξιολογείται από τα μέλη της ESDIS σε συνεργασία με την Επιτροπή: να δοθεί στο εργατικό δυναμικό η δυνατότητα ψηφιακής παιδείας μέσω της δια βίου μάθησης" να αυξηθούν τα κέντρα κατάρτισης στις τεχνολογίες της πληροφορίας, κατά περίπτωση με τη χρήση του Ευρωπαϊκού Κοινωνικού Ταμείου" να καθιερωθεί ευρωπαϊκό πιστοποιητικό βασικών δεξιοτήτων στις τεχνολογίες της πληροφορίας" ναποστηριχθεί η μεγαλύτερη ευελιξία στο χώρο εργασίας, π.χ. τηλεεργασία και μερική απασχόληση" να προωθηθεί δίκτυο κέντρων μάθησης και κατάρτισης για την κατάρτιση στον τομέα των τεχνολογιών της πληροφορίας

και της επικοινωνίας και την επανακατάρτιση μεταπτυχιακού επιπέδου" τέλος να δημιουργηθούν δημόσια σημεία πρόσβασης στο Διαδίκτυο σε δημόσιους χώρους και να συσταθούν τηλεκέντρα πολυμέσων σε όλες τις κοινότητες, κατά περίπτωση με χρήση των διαρθρωτικών ταμείων.

Όσον αφορά την ατζέντα της Λισαβόνας, το Ευρωπαϊκό Συμβούλιο ζήτησε από την κοινότητα και τα κράτη μέλη να προετοιμάσουν τη μετάβαση σε μια ανταγωνιστική, δυναμική οικονομία της γνώσης και να θέσουν το θέμα των δεξιοτήτων και της ψηφιακής παιδείας στις τεχνολογίες της πληροφορίας και της επικοινωνίας (ΤΠΕ) στην κορυφή της ευρωπαϊκής ατζέντας. Στο πλαίσιο αυτό πρέπει ναπογραμμιστούν δύο πράγματα. Στα συμπεράσματα της Λισαβόνας τονίζεται η ανάγκη βελτίωσης της απασχολησιμότητας και της μείωσης της έλλειψης επαγγελματικών προσόντων και προτείνεται αυτό να επιτευχθεί κυρίως με την παροχήπηρεσιών στον τομέα της απασχόλησης βασιζόμενων σε πανευρωπαϊκή βάση δεδομένων για τις θέσεις εργασίας και τις δυνατότητες μάθησης και με την προώθηση ειδικών προγραμμάτων που να επιτρέπουν στους ανέργους να καλύψουν την έλλειψη προσόντων. Προτείνεται επίσης να δοθεί μεγαλύτερη προτεραιότητα στη δια βίου μάθηση με την ενθάρρυνση συμφωνιών μεταξύ των κοινωνικών εταίρων και με την ενίσχυση της συμπληρωματικότητας μεταξύ δια βίου μάθησης και προσαρμοστικότητας (ευελιξία του χρόνου εργασίας κ.τ.λ.). Επιπλέον, απαιτείται σημαντική ετήσια αύξηση των κατά κεφαλή επενδύσεων στο ανθρώπινο δυναμικό.

(1) COM(2000)48 τελικό.

(2) COM(2000)330 τελικό.

(3) COM(2000)48 τελικό.